Voeren (Limburgs: Voere, Frans: Fourons) is 'n Belgiese dorp en munisipaliteit in die suidooste van die Vlaamse provinsie Limburg. Die munisipale gebied het sowat 4 000 inwoners (2011) en 'n oppervlakte van 51 km². Voeren vorm 'n eksklawe aan die noordgrens van die Waalse provinsie Luik en lê aan die suidgrens van die Nederlandse provinsie Limburg. Voeren kom ooreen met die Voerstreek, wat 'n uitloper van die Ardenne-bergreeks is. Die naam is ontleen van die Veur-rivier, wat deur die gebied vloei. Op 'n hoogte van 287,5 meter is die dorp Remersdaal die hoogste punt in Limburg. Plekke in die munisipale gebied van Voeren: Berg, De Plank, Drink, Gieveld, 's-Gravenvoeren/Voere, Ketten, Knap, Mariahof, Moelingen, Nurop, Obsinnich, Peerds, Remersdaal, Rullen, Schoppem, Sinnich, Sint-Martens-Voeren, Sint-Pieters-Voeren, Swaan, Teuven, Ulvend en Veurs. (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.